वरुण यहीं नहीं रुके उन्होंने उत्तर प्रदेश की भाजपा सरकार पर भी तीखे तंज कसे। सांध्यदेश डाॅट काॅम के अनुसार गोरखपुर के बीआरडी मेडिकल कालेज में 63 बच्चों की मौत पर निशाना साधते हुए उन्होंने कहा कि उस घटना के बाद मैंने खुद से सवाल पूछा कि इस चीज का क्या हल हो सकता है। मैंने सोचा कि जिन लोगों ने अपनी रक्षा और जीवन की बेहतरी के लिए मुझे चुना है मैं उनको बेहतर जीवन जीने में मदद कर सकूं, उससे अच्छा उन लोगों के लिए कुछ नहीं हो सकता। सांध्यदेश डाॅट काॅम के अनुसार वरुण ने लगातार हमले करते हुए कहा कि राज्य के जिला अस्पतालों की हालत बद से बदतर है. एम्स और प्रदेश के एकमात्र एसजीपीजीआई की भी हालत बेहद बुरी है। ज्यादातर लोग पैसे और दवाइयों के अभाव में मौत के मुंह में समा जाते हैं।